אנה ואן דר ברחן

2012

לואן דר ברחן לא הייתה קבוצה מקצוענית, בשל כך הצטרפה אנה ואן דר ברחן לקבוצת סנרג'רס ליידיס.
היא סיימה במקום ה-8 ברונדה ון פלנדרן לנשים, וסיימה במקום ה-11 במרוץ החד יומי, האלה - בויזינגן. במרוץ הלה פלש וואלון, הגיע כ55 שניות לאחר המנצחת, אווילין סטיבנס.
היא סיימה במקום ה-5 באליפות הולנד בנגד שעון, 1:36 אחרי אלן ואן דייק המנצחת. באליפות הולנד במקצה הכביש, סיימה במקום ה-9. היא התחרתה בג'ירו רוסה, וסיימה במקום ה-22 הכללי והחמישי בדירוג הצעירות. ההישג הטוב ביותר שלה היה מקומה ה-11 בקטעים 9 ו6. לאחר מכן, התחרתה ואן דר ברחן בטור דה ברטיין. ואן דר ברחן נתנה במרוץ הזה תצוגת תכלית, כאשר ניצחה 3 קטעים מתוך 4 אפשריים, ביניהם קטע נגד שעון. היא ניצחה את הדירוג הכללי, דירוג המאיצות ודירוג הרוכבות הצעירות.
בטור דה למוסייה, ניצחה את הקטע השני שהיה נגד שעון קבוצתי, וסיימה במקום ה-5 הכללי. באליפות העולם שהתרחשה במדינתה, הולנד, סיימה 5 את מקצה הכביש. ובמקצה נגד השעון הגיעה במקום ה-11.

2013

בעונה זו, סיימה ואן דר ברחן במקום ה-8 במרוץ האומלופ הט ניוסבלד. והמקום ה-6 במרוץ הלה סאמין, היא הגיעה במקום ה-15 במרוץ האומלופ ון הט הגלאנד, ו11 במרוץ הרונדה ון דרנט. לאחר מכן, הגיעה במקום 7 במרוץ הרונדה ון פלנדרן. חתמה את עונת הקלאסיקות עם מקום 4 בלה פלש וואלון.
היא סיימה 5 בפסטיבל לוקסמבורגיוס. ורביעית במרוץ החד יומי, בוולס רנטל היל.
ואן דר ברחן נבחרה שוב לג'ירו רוסה, הישגה הטוב ביותר במרוץ היה המקום ה-6 בקטע ה-4, ובסופו של דבר סיימה במקום ה-18 הכללי. היא השתתפה במרוץ הטורינגה - רונדפארט, וסיימה 4 כללית. במרוץ הקטעים, טרופי ד'אור, סיימה במקום ה-2. באליפות העולם, במקצה נגד השעון הקבוצתי, הגיעה קבוצתה במקום ה-9 הכללי. ובמקצה הכביש הגיעה במקום ה-4, 33 שניות אחרי מריאנה ווס המנצחת.

2014

קבוצה סנרג'רס נסגרה, ובשל כך, הצטרפה ואן דר ברחן לקבוצת ראבובאנק. היא סיימה במקום ה-6 ברונדה ון פלנדרן, אך בסוף אפריל, רשמה ניצחון גדול כאשר ניצחה את מרוץ הדווארס דור דה ווסטהוק, לאחר שברחה לקבוצה המרכזית וניצחה בפער של 12 שניות ממנה. ואן דר ברחן ניצח את מרוץ הפסטיבל לוקסמבורגיוס, וסיימה 7 במרוץ הבוולס רנטל ו4 במרוץ הדוראנגו - דוראנגו. באליפות הולנד בנגד שעון, סיימה במקום ה-5. אך במקצה הכביש סיימה רק במקום ה-42. היא השתתפה בפעם השלישית ברצף בג'ירו רוסה, ורשמה את התחרות הטובה ביותר שלה במרוץ זה, כאשר סיימה במקום ה-3 הכללי. היא ניצחה את הקטע הראשון בטור של נורווגיה, ואת המרוץ כולו. בטור של בלגיה, ניצחה את הקטע הרביעי והאחרון, ואת דרוג מלך ההר, וסיימה 2 כללית.

2015 (ניצחון בג'ירו רוסה)

ואן דר ברחן פתחה את עונה 2015 בסערה, כאשר ניצחה את מרוץ האומלופ הט ניוסלבד.
היא סיימה 2 במרוץ הלה סאמין, וסיימה 5 בסטראדה ביאנקה. בטרופאו אלפרדו בינדה, סיימה שלישית, לאחר שהפסידה לליזי דייגנן ולפולין פרן פרבו בספרינט. וסיימה 3 ברונדה ון פלנדרן. בטור של אנרגיוואטש, ניצחה את קטע הפרולוג ואת הקטע ה-4. ואן דר ברחן המשיכה בכושר המעולה שלה, כאשר ניצחה את מרוץ ה-לה פלש וואלון ואת פסטיבל לוקסמבורגיוס. במשחקים האירופיים בבאקו, זכתה במדליית ארד, לאחר שהפסידה לאלנה אמיאליוסיק, וקטרזינה ניואדומה בספרינט. וניצחה את אליפות הולנד בנגד שעון. בחודש יולי, רשמה ואן דר ברחן הישג שיא כאשר ניצחה את מרוץ הג'ירו רוסה בכלליות וגם את הקטע השמיני. בנוסף לכך, ואן דר ברחן סיימה שנייה בדירוג המטפסות (אחרי פלאביה אוליביירה) והמאיצות (אחרי מייגן גוארנייר). ואן דר ברחן לא עצרה וניצחה גם את מרוץ הלה קורס בי טור דה פראנס, ואת דירוג המטפסים בטור של בלגיה וגם את הקטע ה-3. באליפות העולם בריצ'מונד, זכתה במדליית הכסף גם במקצה הכביש וגם במקצה נגד השעון.

2016 (אלופה אולימפית)

ואן דר ברחן סיימה במקום ה-5 במרוץ הסטראדה ביאנקה, רביעית ברונדה ון דרנט, ושישית בטרופאו אלפרדו בינדה. היא ניצחה את המרוץ החד יומי, סלברדה אומלופ ון דן ייסלדטה, ואת הפלש וואלון. היא סיימה שלישית בג'ירו רוסה, אך זכתה במקצה הכביש במשחקים האולימפיים בריו. לאחר שביחד עם אמה יוהאנסון, ואליסה לונגו בורג'יני, תפסה את מארה אבוט שהובילה את המרוץ ב-200 המטרים האחרונים. הרבה מעמידים את הזכייה במדלית הזהב של ואן דר ברחן עם סימן שאלה, מפני שאנמניק ואן ולוטן, שהייתה המועמדת הבכירה לניצחון ואף הובילה את המרוץ, התרסקה ופרשה.

במקצה נגד השעון, זכתה במדליית הארד. באליפות אירופה היא זכתה במדליית הכסף במקצה נגד השעון, אך במדליית הזהב במרוץ הכביש.

2017 (ניצחון שני בג'ירו רוסה, ובלייז' - בסטון - לייז', מרוץ אמסטל גולד, ולה פלש וואלון)

ואן דר ברחן עזבה את ראבובאנק לטובת בוולס, וסיימה במקום ה-2 בטור הילטי אגינג. בחודש אפריל, רשמה שלישיית ניצחונות היסטורית כאשר ניצחה את מרוץ האמסטל גולד, את מרוץ הלה פלש וואלון, ואת הלייז'-בסטון-לייז'. היא ניצחה את הטור של קליפורניה, וסיימה 3 באליפות הולנד בנגד שעון ו-8 באליפות הולנד בכביש. היא ניצחה את מרוץ הג'ירו רוסה בפעם השנייה, לאחר שהקדימה את אליסה לונגו בורג'יני ב1:03 דקות. באליפות העולם, סיימה במקום ה-2 וזכתה במדליית הכסף במקצה נגד השעון, לאחר שרק אנמניק ואן ולוטן הקדימה אותה, ב12 שניות. ובמקצה הכביש סיימה במקום ה-8.

2018

ואן דר ברחן פתחה את עונת 2018 בכושר שיא, כאשר ניצחה את מרוץ הסטראדה ביאנקה ואת מרוץ הרונדה ון פלנדרן. היא ניצחה את הפלש וואלון, את הלייז'-בסטון-לייז', ואת מרוץ דורנאגו-דורנאגו. ואן דר ברחן המשיכה בכושר הטוב שלה, כאשר סיימה שנייה בלה קורס בי טור דה פראנס. אך בחודש ספטמבר, רשמה את הישג שיאה בשנה, כאשר זכתה במדליית הכסף בנגד שעון באליפות העולם באינסבורק. אך לאחר ארבעה ימים, זכתה במדליית הזהב במרוץ הכביש לאחר שהקדימה את אמנדה ספרט, שזכתה במדליית הכסף, בפער של יותר מ3:40 דקות.

2019

ואן דר ברחן ניצחה בפעם החמישית ברצף במרוץ הפלש וואלון. וניצחה גם בטור של קליפורניה. בג'ירו רוסה, ניצחה את הקטע ה-9 וסיימה במקום ה-2 הכללי, אך בפער גדול של 3:45 ממנצחת המרוץ, אנמניק ואן ולוטן. בלה קורס בי טור דה פראנס, סיימה במקום ה-10. בסוף אוגוסט ניצחה במרוץ החד-יומי גרנד פרי דה פלואה (צר') לאחר בריחת יחיד.